श्रम कानूनों का खुला उल्लंघन ठेका श्रम में बढ़ रहा है |चूंकि ठेका मजदूर ज्यादातर अशिक्षित एवं गरीब परिवारों से आतें हैं, इसलिए वे श्रम कानूनों एवं उनके लाभों से अनजान होतें हैं |इन संविदा श्रमिकों को सभी सुविधाओं से वंचित रखा जाता है |ठेका श्रम के शोषण के नित्य नए तरीके अपनाएं जा रहें हैं |आज ठेका श्रमिकों को बैंक के माध्यम से मिलने वाले वेतन को ,भुगतान करने से पूर्व हीं नियोक्ता द्वारा श्रमिकों से हजारों रुपए नगद वापस ले लिए जाते है या श्रमिक का बैंक एटीम (ATM) कार्ड नियोक्ता अपने कब्जे में रखता है |CLRA एक्ट 1970 के केन्द्रीय (रूल्स)25(2)(v)(a) के अनुसार उच्च न्यायलय / ठेका श्रम सलाहकार बोर्ड द्वारा आदेश देने के बाद भी समान काम का समान वेतन नियम लागू नहीं किया जाता है |भारत सरकार अधिनियम की धारा 25(2)(v)(a) में संशोधन कर ठेका श्रमिकों पर कुठाराघात कर रही है |समान काम के लिए स्थाई श्रमिकों को जो वेतन मिलता है उसका एक-चौथाई से भी कम ठेका श्रमिकों को भुगतान किया जाता है |विशेष रूप से गैर अनुसूचित नियोजनों में ठेका श्रमिक को न्यूनतम वेतन भी भुगतान नहीं किया जाता है |सरकारी विभागों में जब सरकार की मर्जी होती है ,न्यूनतम वेतन पुनरीक्षण (REVISION) करती है |समय-समय पर बढ़ने वाले महंगाई भत्ते से ठेका श्रमिक को वंचित रखा जाता है |इन श्रमिकों को किसी प्रकार की सामाजिक सुरक्षा तथा पेंशन, चिकित्सा भत्ता, ग्रेच्युटी,अवकाश आदि नहीं मिल पाती है |इनके भविष्य निधि भुगतान करने के नियमों की पालना नहीं होती है |ठेका श्रमिक को नियमानुकूल ओवरटाइम,वेतन,बोनस आदि का सही भुगतान नहीं हो पाता है |